མ་གཞི་སྙན་ངག་གམ་རྩོམ་ཡིག་གི་མཚོན་བྱེད་དུ་བཀོད་པའིསྐྱེས་བུ་གང་གིས་རང་བློར་དོན་ཆོས་ཀྱི་རྣམ་པ་གང་ཤར་ངག་གི་རྣམ་འགྱུར་གྱིས་ཕྱི་རོལ་སྣང་བའི་ཡུལ་དུ་གསལ་བར་བྱས་པ་ལས་མྱོང་བ་པོར་ཡིད་འགྱུར་ཁྱད་པར་ཅན་བསྐྱེད་ནུས་པཞེས་པ་མཚན་ཉིད་འདི་ནི།གུས་པས་རང་མོས་བགྲོ་གླེང་ཞིག་གི་ཐོག་གསལ་འགྲེལ་ཕྱོགས་ཙམ་བྱེད་མྱོང་བའི་སྙན་ངག་གམ་རྩོམ་ཡིག་གི་མཚན་ཉིད་གསར་བ་དེ་ཡིན་ལ།སྐབས་དེ་དུས་གུས་པས་མཚན་ཉིད་འདིའི་ཟུར་གསུམ་ནས་འགྲེལ་བཤད་བྱས་པར་།གྲོགས་པོ་ལ་ལས་རྩེད་མཚར་གྱིས་ཁྱོད་ཀྱི་སྙན་ངག་གི་མཚན་ཉིད་དེ་ལ་ཟུར་གསུམ་ཡོད་ཅེས་བཤད་སོང་།ཕལ་ཆེར་ཁྱོའི་སྙན་ངག་དེ་ལ་དམར་གཏོར་འདྲ་ཞིག་ཡོད་ས་རེདཅེས་གད་མོ་སློང་སྤྱད་བྱེད་མྱོང་ཡང་།ཀུ་རེའི་རྩེད་མཚར་དེས་ནི་བདག་གིས་སྙན་ངག་གི་མཚན་ཉིད་འདི་འགྲེལ་བཤད་བྱེད་པར་བློ་གྲོས་ཀྱི་སྒོ་ཆེན་ཡོངས་སུ་འབྱེད་པའི་ལྡེ་མིག་ལྟ་བུར་གྱུར་སོང་བས།